**Naša istarska koza – La nostra capra istriana**

IZVJEŠĆE O FINANCIJSKOM RADU FONDA ZA OČUVANJE ISTARSKE KOZE ZA 2024. GODINU

**Pregled aktivnosti Fonda**

Fond za očuvanje istarske koze tijekom 2024. godine uspješno je realizirao niz aktivnosti s ciljem zaštite i promicanja uzgoja ove autohtone pasmine. Ključni rezultat rada Fonda jest udomljavanje ukupno 42 koze, uz učešće brojnih donatora i uzgajivača.

Na raspolaganje za usvajanje stavljeno je 52 istarske koze za koje su uzgajivači dali zahtjev na usvajanje.

**Financijski rezultati**

Ukupan broj udomljenih koza: 42

Iznos donacija po kozi: 500,00 EUR

Ukupno uplaćeno sredstava za 38 istarskih koza

Ukupno prikupljena sredstva od donacija: 19.000,00 EUR

Za 4 istarske koze donatori nisu uplatili sredstva koja se očekuju tijekom veljače 2025. godine.

Od ukupno prikupljenih sredstava:

350 EUR po kozi (ukupno 13.300,00 EUR) isplaćeno je uzgajivačima. (Opaska: donacija za 2 koze do kraja 2024 godine nije transferirana uzgajivačima)

150 EUR po kozi (ukupno 5.700,00 EUR) ostalo je u Fondu za promocijske aktivnosti.

**Namjena sredstava isplaćenih uzgajivačima**

Sredstva isplaćena uzgajivačima korištena su sukladno Pravilniku Fonda i ranije definiranom Planu utroška sredstava. Ključni prioriteti bili su:

Održavanje stada i unaprjeđenje uvjeta uzgoja.

Nabavka hrane, opreme i strojeva te veterinarske usluge.

Najam zemljišta.

|  |  |  |  |  |
| --- | --- | --- | --- | --- |
| IME UZGAJIVAČA | BROJ KOZA | UPLAČENI IZNOS/eur | UTROŠENI IZNOS/eur | OPIS UTROŠKA |
| Jelenković Damjan | 4 | 1400,00 | 3.443,84 | Hrana, održavanje objekta, nabavka stroja, oprema za mužnju |
| Snježana Buić | 6 | 2.100,00 | 2.088,13 | Hrana, održavanje objekta, nabavka strojeva, najam zemljišta, veterinarski troškovi |
| Josip šolić | 11 | 3850,00 | 3910,00 | Hrana, izgradnja/održavanje objekta, nabavka stroja |
| Milohanić Ivan | 8 | 2800,00 | 3319,19 | Najam, porez na poljoprivredno zemljište, oprema za mužnju |
| David Trento | 7 | 2450,00 | 2400,00 | Hrana |

Kao dokaz utrošenim sredstvima uzgajivači su račune dobavljača dostavili u arhivu Fonda.

**Namjena sredstava koji su ostali u Fondu s ciljem promocije istarske koze i promocije rada Fonda**

Sredstva ostala u Fondu koristila su se za slijedeće potrebe:

* Organizacija simpozija u Poreču s ciljem promocije Fonda

|  |  |  |
| --- | --- | --- |
| OPIS USLUGE | DOBAVLJAČ | IZNOS BEZ PDV-a |
| Grafička priprema i promidžba (postava izložbe fotografija, rokovnici, štafelaji) | Sigra grafički obrt | 6.319,00 |
| Tehnička podrška | Dadu rental d.o.o. | 286.36 |
| Voditelj simpozija | Autorski honorar Mario Lipovšek | 667.09 |
| Najam prostora | La vecia cantina d.o.o. | 1.050,00 |
| UKUPAN TROŠAK |  | 8.322.45 |

* Izrada web aplikacije i prijevod

|  |  |  |
| --- | --- | --- |
| OPIS USLUGE | DOBAVLJAČ | IZNOS BEZ PDV-a |
| Izrada web aplikacije istarskakoza.com | Multitask | 5.005,00 |
| Prijevod web sadržaja | Creatiq, design & digital marketing | 494,00 |
| UKUPAN TROŠAK |  | 5.499,00 |

* Promocija fonda putem društvenih mreža

|  |  |  |
| --- | --- | --- |
| OPIS USLUGE | DOBAVLJAČ | IZNOS BEZ PDV-a |
| Marketinške usluge – društvene mreže | Miss Buisiness | 1.400,00 |
| UKUPNO |  | 1.400,00 |

* Izrada promotivnih materijala

|  |  |  |
| --- | --- | --- |
| OPIS USLUGE | DOBAVLJAČ | IZNOS BEZ PDV-a |
| Tisak majica | Sigra grafički obrt | 1.105,00 |
| Izrada reklamnog stalka | Sigra grafički obrt | 650,00 |
| Izrada certifikata | Sigra grafički obrt | 75,00 |
| UKUPAN TROŠAK |  | 1.830,00 |

Ukupni troškovi promocije Fonda odnosno promotivnih aktivnosti s ciljem udomljavanja istarskih koza iznosili su 17.051.45.

S obzirom da je nakon usvajanja istarskih koza Fondu na raspolaganju bilo 6.300,00 eura razliku troškova aktivnosti Fonda pokriti će se djelom iz donacija u slijedećoj godini dijelom iz tekućeg poslovanja AZRRI Agencije za ruralni razvoj Istre d.o.o.

**Značaj Fonda**

Zahvaljujući vašim donacijama, Fond za očuvanje istarske koze nastavlja s održavanjem i zaštitom ovog vrijednog dijela kulturne i prirodne baštine Istre. Transparentnost u korištenju sredstava i uspješna suradnja s uzgajivačima ključni su za nastavak uspješnog djelovanja.

**Zahvala donatorima**

Iskreno zahvaljujemo svim donatorima na ukazanom povjerenju i podršci. Vaš doprinos izravno je omogućio zaštitu istarske koze i unapređenje uvjeta njezina uzgoja, poboljšanje uvjeta života i nabavku potrebne opreme kako bi u budućnosti uzgoj istarske koze postao samodostatan i omogućio uzgajivačima ekonomsku stabilnost. Indirektno i direktno Vaše su donacije doprinijele u očuvanju ovog bitnog genetskog resursa Istre kao i zaštiti bioraznolikosti i jedinstvenosti istarskog poluotoka.

Fond za očuvanje istarske koze ostaje posvećen svojoj misiji i raduje se vašoj budućoj podršci.